b'\n_START_ARTICLE_\nGru\xc4\x8dasto naselje\n_START_PARAGRAPH_\nGru\xc4\x8dasto naselje je tip naselja, katerega objekti so nepravilno razporejeni v eno ali ve\xc4\x8d medsebojno povezanih skupin. Tako se razlikujejo od naselij, ki so razpr\xc5\xa1ena v razli\xc4\x8dnih smereh (npr. obcestne vasi). Gru\xc4\x8dasta naselja so pogosta in nastajajo zaradi neprijaznega okolja, obrambe, vere, dru\xc5\xbebene slojevitosti, ohranjanja zemlji\xc5\xa1\xc4\x8d in agrarnih reform, kolonizacije ali urbanizacije.'